# בצק סוכר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
עוגה המצופה בבצק סוכר

בצק סוכר הוא בצק שנועד לרידוד ולציפוי עוגות ראווה, בעיקר עוגות כלה. בצק סוכר ביתי מורכב מאבקת סוכר שנטחנה דק מאוד, אבקת ג'לטין, מים, גלוקוזה נוזלית, גליצרין וחלבון ביצה. החל מ-1988 נעשה בדרך כלל שימוש בבצק הסוכר RFM, שנקרא על שמו של ממציאו, השף-קונדיטור הישראלי רוני פרדי מרדכי. יש המוסיפים צבע מאכל לבצק לפני רידודו. ניתן אף לצייר עליו בעזרת מכחול קטן וצבעי מאכל המרודדים במים.

הבצק נלוש (תוך שימוש מבוקר במעט אבקת סוכר או קורנפלור) עד שהוא גמיש מספיק לרידוד. הבצק מרודד על משטח שיש או נירוסטה בלבד ותוך שימוש באבקת סוכר או קורנפלור, עד לגודל הרצוי ולעובי של כחצי סנטימטר, ואז מגולגל במהירות סביב מערוך ונפרש מעל גבי העוגה המרוחה במעט מאוד קרם. יש הנוהגים לצפות את העוגה ביריעת מרציפן לפני הציפוי בבצק הסוכר, כדי לקבל מראה חלק יותר. הבצק נוטה להתייבש במהירות ולכן עבודת הציפוי מתבצעת במהירות רבה, כדי שלא יווצרו סדקים ביריעת הבצק. כל שאריות בצק הסוכר נעטפות מיידית כדי למנוע מהן מלהתייבש. בצק הסוכר העטוף באופן אטום נשמר בטמפרטורת החדר בלבד. הוא נשמר למשך זמן רב.

לאחר ציפוי העוגה בבצק הסוכר, היא מעוטרת בדרך כלל בזיגוג ("אייסינג"), המורכב מאבקת סוכר שאליה מוסף מעט מאוד חלבון ביצה בהדרגה, תוך ערבוב מתמיד בגיטרה. האייסינג מזולף בעזרת שק זילוף בעל פיה משוננת קטנה מאוד, או בעזרת ריבוע נייר קטן המגולגל למעין חרוט ומחורר בקצהו. ניתן ליצור עיטורים שונים באופן זה מן האייסינג, ולאחר שהתייבשו להדביקם לציפוי בצק הסוכר בעזרת אייסינג טרי. ניתן גם לכתוב מעל העוגה בעזרת האייסינג. גם האייסינג ניתו לצביעה בצבעי מאכל. יש הנוהגים ליצור עיטורים בצורת פרחים ממלבני בצק סוכר מגולגלים ולהדביקם מעל העוגה.

## [עריכה] קישורים חיצוניים

- פורטל האפיה וקישוט העוגות הישראלי (אתרים חינמיים ללא הרשמה)

מקור: http://he.wikipedia.org../../../%D7%91/%D7%A6/%D7%A7/%D7%91%D7%A6%D7%A7_%D7%A1%D7%95%D7%9B%D7%A8.html

קטגוריות: בצקים | מגדנאות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש